### Beslutning

Godkendt.

Afbud: Yan Jeppesen, Isabella Ravn

### Sagsfremstilling

## Resume og sagens baggrund

Kuben Management søger på vegne af Kalundborg Kommune i mail af 19. juni 2024 om godkendelse af skema B for opførelse af 24 plejeboliger, beliggende på [adresse], 4281 Gørlev, med tilhørende servicearealer i tilknytning til Rørmosecentret.

Anskaffelsessummen til boligerne udgør 45,981 mio. kr. hvorved kommunen skal betale en kommunal grundkapital på 4,598 mio. kr.

Anskaffelsessummen til servicearealerne udgør 9,806 mio. kr. inkl. moms. I beløbet er fast inventar og hvidevarer indeholdt.

Kommunalbestyrelsen godkendte på sit møde den 25. oktober 2023 skema A for boligerne og servicearealerne med anskaffelsessummer på henholdsvis 44,046 mio. kr. og 8,916 mio. kr., hvilket medfører en stigning i anskaffelsessummen for boligerne på 1,935 mio. kr. og en stigning på 0,890 mio. kr. for servicearealerne.

Lovhjemmel: Almenboligloven, støttebekendtgørelsen.

## Indstillinger

Direktøren indstiller, at

1. skema B for boligerne godkendes med en anskaffelsessum på 45,981 mio. kr. og en kommunal grundkapital på 4,598 mio. kr.
2. skema B for servicearealerne godkendes med en anskaffelsessum på 9,806 mio. kr. inkl. moms.
3. der optages en byggekredit hos Kommunekredit, som konverteres til endeligt lån efter endeligt byggeregnskab.
4. den foreløbige husleje for boligerne godkendes til 1.430 kr. pr. m2 excl. forbrugsudgifter.
5. der gives en tillægsbevilling på 0,193 mio. kr. til forhøjelse af grundkapitalen som finansieres af kassebeholdningen.
6. godkendelse af skema B gives på betingelse af, at byggeriet ikke påbegyndes, før der er meddelt byggetilladelse.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen godkendte på sit møde den 25. oktober 2023 skema A, hvilket angav et overslag over de skønnede udgifter i forbindelse med opførelsen af boligerne og servicearealerne. Når der ansøges om godkendelse af skema B, er det ansøgning om godkendelse af anskaffelsessummen efter licitation af projektet og før byggeriets påbegyndelse. Der må højest gå 15 måneder fra godkendelse af skema A til fremsendelse af skema B. Dette er opfyldt.

Kuben Management har overtaget rådgiveropgaven på byggeriet og har efter EU´s regler gennemført et totalentrepriseudbud, og opgaven er efterfølgende tildelt JJ Tømrer & Snedker A/S.

*Anskaffelsessum – boligerne*

Anskaffelsessummen for boligerne udviser en forhøjelse fra skema A til skema B på 1,935 mio. kr.

Anskaffelsessummen holder sig indenfor rammebeløbet på 45,981 mio. kr.

![](data:image/png;base64...)

*Anskaffelsessum – servicearealerne*

Anskaffelsessummen for servicearealerne udviser en forhøjelse fra skema A til skema B på 0,890 mio. kr.

Der er ikke i lovgivningen et maksimumbeløb for servicearealerne.

*Husleje*

Den gennemsnitlige husleje for plejeboligerne er foreløbigt skønnet til 1.430 kr. pr. m2 pr. år, hvilket svarer til en månedlig husleje på 8.379 kr. excl. forbrugsudgifter.

De 24 boliger bliver i gennemsnit hver på 70,3 m2 inkl. fællesarealer. De enkelte boligers størrelse kan variere en smule og der kan dermed blive en lille variation i huslejen, alt efter boligens størrelse.

Ved skema A var den forventede månedlige husleje i gennemsnit 7.015 kr. excl. forbrugsudgifter. Stigningen i huslejen fra skema A til skema B skyldes primært, at driftsudgifterne var estimeret for lavt.

Ved skema B er driftsudgifterne på de eksisterende ældreboliger blevet gennemgået og der er for de nye plejeboliger estimeret driftsudgifter med baggrund heri. Derudover er huslejen steget en smule, idet BBR boligarealet er steget med 1 m2 i gennemsnit.

*Tilskud til serviceareal*

Kommunen vil modtage tilskud til servicearealerne, som p.t. udgør 40.000 kr. pr. bolig, dvs. i alt 960.000 kr. udbetalingen vil ske som et engangsbeløb efter opførelsen og på baggrund af de oplysninger, som vil blive indberettet ved skema C (byggeregnskabet).

## Økonomiske konsekvenser

Forhøjelsen af den kommunale grundkapital på 0,193 mio. kr. finansieres af kassebeholdningen.

[adresse] bemærkninger er indarbejdet i sagen.

### Sagens forløb

12/08/2024 Ældre- og Sundhedsudvalget
Anbefales.
21/08/2024 Økonomiudvalget
Anbefales.